Der er blevet stillet spørgsmålstegn ved denne forfatters notabilitet og der lader til at være noget uenighed om dette, så lad os få gang i diskussionen her i stedet for i redigeringsbeskrivelsen. () 9. okt 2013, 11:09 (CEST)
 Neutral/ Kommentar - 121 gange siden oprettelsen er siden blevet vist. Jeg syntes dog umiddelbart at det lader til at det meste er sket inden for de sidste uger, og det gør det svært at spå om hvorvidt det bringer mere med sig. () 9. okt 2013, 15:23 (CEST)
 a) For det første er der en række andre forfatterskoleforfattere som fx Cecilie Lind og Olivia Nordenhof, der ikke er blevet udgivet på anerkendte forlag, og (omend den første er udgivet hos Samleren) heller ikke er blevet udgivet i andet end meget små oplag, der efter alt at dømme bliver læst af en meget begrænset gruppe, men de har wiki-sider. Yahya Hassan er "i praksis" blevet udgivet på Danmarks suverænt største og vel mest anerkendte forlag for skønlitteratur, nemlig Gyldendal. Bogen kan allerede købes hos større boghandler på internettet (fx Saxo.com), og ded slippes i butikkerne om under to uger.
b) For det andet - og som fremhæver - har Yahya været med til at skabe en debat, der næppe går i sig selv foreløbigt. I denne debat har han den unikke status, at hans udtalelser om flygtningebørns status falder fra et flygtningebarn - og tilmed gør det i form af lyrik. 
c) Som følgevirkning af det andet har han - for det trejde - fået en markedsføring på den baggrund, som ikke særligt mange andre forfatterskoleelever nogensinde har fået eller får. Derfor er det meget usandsynligt, at han efter udgivelsen vil være mindre notabel end en hel række af dem, der har wiki-sider. 
Derfor forekommer s sletningsforslag mig fuldkommen absurd. Retningslinjerne for notabilitet er efter min mening ikke tilstrækkeligt klare til, at man kan undgå impressionistiske diskussioner om notabilitet, der typisk anføres af folk uden forstand på emnestoffet, men dette sletningsforslag bør stride imod al sund fornuft uanset kendskab til det litterære landskab i Danmark. () 11. okt 2013, 12:38 (CEST)
*  Kommentar Jeg mener dog, at artiklen trænger til en omskrivning med tanke på formuleringerne om Yahyas opvækst, ligesom den trænger til klarere kildebelægning. Det kan jeg stå for, når jeg engang får tid. () 11. okt 2013, 12:50 (CEST)
 Behold - Er på forsiden af Berlingske Politiko i dag, og har været på forsiden af en række aviser de seneste par dage. Som Orwell skriver er der formentlig nogle, der godt kunne finde på at google ham for at finde ud af, hvem han er. Og med Knud W's link til statistikken, så er der rent faktisk også nogen, der læser artiklen. () 12. okt 2013, 12:55 (CEST)
